RESOLUCIÓN do 5 de xuño de 2020, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes con motivo de inadmisión e as solicitudes admitidas, presentadas ao abeiro da Resolución do 3 de xaneiro de 2020, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A).
Vicepresidencia e Consellería de Presidencia, Administracións Públicas e Xustiza — III. Outras disposicións — 15/06/2020

O 22 de xaneiro (DOG núm. 14) publicouse a Resolución do 3 de xaneiro de 2020, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A). O prazo de presentación das solicitudes rematou o 24 de xaneiro.
De acordo co previsto nos acordos do Consello da Xunta do 3 de abril de 2020 (DOG núm. 69 bis, do 8 de abril), sobre iniciación, continuación e aprobación de expedientes de contratación e de subvencións; de continuación de procedementos de adxudicación de contratos e de concesión de subvencións que estivesen en tramitación no momento de entrada en vigor do Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, a Secretaría Xeral para o Deporte ditou Resolución o 27 de abril, logo da autorización do Consello da Xunta do 24 de abril, pola que se acorda o levantamento da suspensión dos prazos e a continuación destes expedientes.
Segundo co disposto na Resolución do 3 de xaneiro de 2020, base 11, no seu número 1, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020, tras seren recibidas as solicitudes, o órgano instrutor revisará os expedientes e publicará no DOG e na páxina web da Secretaría Xeral para o Deporte (http://deporte.xunta.gal/), a relación de entidades admitidas, as que deben reparar ou emendar e as inadmitidas para que os interesados, no prazo improrrogable de 10 días contados a partir do día seguinte ao da súa publicación poidan presentar alegacións ou achegar a documentación que consideren oportuna.
Tendo en conta o exposto, esta Subdirección Xeral de Plans e Programas
Primeiro. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes en motivo de inadmisión e o motivo. Tal relación recóllese no anexo II desta resolución, ordenada alfabeticamente. Ao mesmo tempo, na lista sinálase a necesidade de emendar a solicitude presentada, ademais do motivo de inadmisión.
Terceiro. Publicar a listaxe de solicitudes admitidas. Tal relación recóllese no anexo III desta resolución, ordenada alfabeticamente.
Cuarto. Estas listaxes publicaranse no
Diario Oficial de Galicia
e exporanse tamén na páxina web http://deporte.xunta.gal/.
Quinto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 5 de xuño de 2020
En motivo de emenda:
En motivo da inadmisión:
*PMNS: admítese a tramitación con respecto á parte do material subvencionable ao abeiro do anexo II da Resolución do 3 de xaneiro de 2020.